REPUBLIKA HRVATSKA

ŽUPANIJA BJELOVARSKO-BILOGORSKA

OSNOVNA ŠKOLA ČAZMA

KLASA: 351-04/16-01/01

URBROJ: 2110/06-1/1-16-1

Čazma, 15.3.2016.

Na temelju članka 46. Zakona o održivom gospodarenju otpadom (NN. br. 94/13) i članka 57. Statuta Osnovne škole Čazma ravnateljica Osnovne škole Čazma u Čazmi, Anđelka Turković, dana 15. ožujka 2016. godine donosi:

**ODLUKU**

**o imenovanju povjerenika za otpad i zamjenika povjerenika za otpad**

 Članak 1.

Ivana Moguš, magistra edukacije biologije i kemije, zaposlena na radnom mjestu učiteljice prirode i biologije, imenuje se povjerenikom za otpad (u daljnjem tekstu: Povjerenik) u Osnovnoj školi Čazma

Članak 2.

 Željka Jagodić, nastavnica razredne nastave, zaposlena na radnom mjestu učiteljice razredne nastave , imenuje se zamjenikom povjerenika za otpad.

 Imenovana je u slučaju spriječenosti Povjerenika dužna izvršavati njegove obveze, u skladu s čl. 46. st. 3. Zakona o održivom gospodarenju otpadom.

Članak 3.

 Povjerenik je dužan:

1. nadzirati provedbu propisa o gospodarenju otpadom, utvrđivati nedostatke i obavještavati vlasnika, odnosno odgovornu osobu u pravnoj osobi , o utvrđenim nedostacima;

2. organizirati provedbu propisa o otpadu kod pravne osobe na odgovarajući način;

3. savjetovati vlasnika, odnosno odgovornu osobu u pravnoj osobi, u svim pitanjima gospodarenja otpadom koja se tiču pravne osobe.

Članak 4.

 Ova odluka stupa na snagu danom donošenja, a objavit će se na oglasnoj ploči i mrežnoj stranici Osnovne škole Čazma.

 Ravnateljica:

 Anđelka Turković

Dostaviti:

 1. Ivani Moguš

 2. Željki Jagodić

 3. Agenciji za zaštitu okoliša

 4. Pismohrani